እዚ ንኹሎም ዝተለኽፉ ኣብ ምርካብን ካብ ሱሩ ንምምሓዉን ዝሕግዝ ስርዓት ኮይኑ፡ ኣብ እዋን ለበዳ ሕማም፡ እቲ ኣገዳሲ ተባሂሉ ዝተራእየ መስርሕ ኢዩ፡፡ ሲንጋፖር ከኣ በዚ መስርሕ ዘርኣዩዎ ቅልጣፈን ክእለትን ዝተፈልጡ ኮይኖም። እቲ ዘገርም፡ መርመርቲ ኣብ ዉሽጢ ዉሑዳት መዓልታት፡ ካብ 191 ዘይዉሕዱ ኣባላት ናይታ ቤተክረስትያን ምስ ኣዛረቡዎም፡ 142 ካብኦም፡ ኣብታ ሰንበት እቲኣ ኣብኡ ከምዝነበሩ ፈሊጦም። ብቕልጡፍ ከኣ ክልተ ካብቶም ዝተለኽፉ ደቂ ሲንጋፖር፡ ምስቶም ካብ ቻይና ዝመጹ ጽምዲ፡ ኣብቲ ቅዳሴ ከምዝነበሩ ኣረጋጊጾም። "ከምቲ ኩሉ ግዜ ኣብ እዋን ቅዳሴ ዝገብሩዎ ዝነበሩ ከኣ ኣዕሊሎም፡ ሰላም ተበሃሂሎም ይኾኑ" ይብል ዶክቶር ሊ። እዚ ብዘይካ ሓንቲ ቀንዲ ዝኾነት ረቋሒት ገዲፍካ፡ እቲ ነቲ ለበዳ ክመሓላለፍ ዘኽኣሎ ምኽንያት ዝገልጽ ጠቓሚ ክልሰ-ሓሳብ ኢዩ ነይሩ። ንሳ ከኣ፡ ከመይ ኢሉ እዚ ቫይረስ በቶም ክልተ፡ ክሳብ ኣብቲ እዋን እቲ ጥዑያት ዝነበሩ ቻይናውያን ክመሓላለፍ ክኢሉ?
